Anton Corfitz Ulfeldt

Anton Corfitz Ulfeldt (født 15. juni 1699 i Siebenbürgen, død 31. desember 1769 i Wien) var en østerriksk politiker og diplomat.

Biografi 
Han var sønn av Anna Maria Sinzendorf (1673–1736) og greve Leo Ulfeldt, sønn av Leonora Christine og Corfitz Ulfeldt. Etter at Corfitz og Leonora Christine forrådte Danmark-Norge, flyktet Leo til Østerrike hvor han sluttet seg til den keiserlige armé. Sønnen Anton Corfitz valgte også den militære løpebane, i 1724 ble han medlem av Rikshoffrådet, fra 1738 var han gesandt i Haag og ved den høye port i Konstantinopel. I 1742 ble han statskansler med ansvar for østerriksk utenrikspolitikk, en post han beholdt til 1753, men som han ikke hadde særlig innflytelse på.

Ekteskap og etterkommere 
23. juni 1730 giftet han seg med keiserlig hoffdame Maria Anna von Virmond (1710–1731). Hun døde allerede året etter, og etterlot ham en stor arv. 16. april 1743 giftet han seg med Maria Elisabeth von Lobkowitz (1726–1786), datter av fyrst Philipp von Lobkowitz (d. 1737). Paret fikk to døtre:
 Maria Wilhelmine (1744–1800), gift med grev Josef von Thun-Hohenstein (1734–1800)
 Maria Elisabeth (1747–1791), gift med Georg Christian von Waldstein-Warteberg (1743–1791)

Det var Maria Elisabeths familie som oppbevarte stammoren Leonora Christines manuskript Jammers Minde.

Referanser 

Slekten Ulfeldt
Fødsler i 1699
Dødsfall i 1769
Ordenen av det gyldne skinn